b'\n_START_ARTICLE_\nPaul Xavier Kelley\n_START_SECTION_\n\xc5\xbdivljenjepis\n_START_PARAGRAPH_\nLeta 1950 je diplomiral iz ekonomije na Univerzi Villanova._NEWLINE_Junija 1950 je bil imenovan za poro\xc4\x8dnika (angl. Second Lieutenant). Marca 1951 je zaklju\xc4\x8dil osnovno urjenje v The Basic School, Quantico, Virginija. Preme\xc5\xa1\xc4\x8den je bil v 2. marinsko divizijo (Camp Lejeune, Severna Karolina), kjer je bil poveljnik voda, namestnika bataljonskega operativnega \xc4\x8dastnika in namestnik divizijskega \xc4\x8dastnika za urjenje. Septembra 1952 je bil preme\xc5\xa1\xc4\x8den na USS Salem, admiralsko ladjo 6. flote, kjer je slu\xc5\xbeil kot izvr\xc5\xa1ni \xc4\x8dastnik, nato pa kot poveljnik marinskega odreda 20 mesecev._NEWLINE_Julija 1954 je bil preme\xc5\xa1\xc4\x8den v Camp Pendleton (Kalifornija), kjer je opravljal dol\xc5\xbenost bataljonskega izvr\xc5\xa1nega \xc4\x8dastnika pri 1. pehotnega \xc5\xa1olskega polka. Februarja 1955 je bil preme\xc5\xa1\xc4\x8den na Japonsko, kjer je postal divizijski \xc4\x8dastnik za urejenje 3. marinske divizije. Od avgusta 1955 do junija 1956 je bil pribo\xc4\x8dnik namestnika poveljujo\xc4\x8dega generala, nato pa kot pomo\xc4\x8dnik \xc4\x8dastnika za urjenje sile pri Flotna marinska sila (FMF, Pacifik, Havaji)._NEWLINE_Julija 1956 se je vrnil v ZDA in prevzel dol\xc5\xbenost posebnega pomo\xc4\x8dnika direktorja za personalne zadeve pri poveljstvu KMP ZDA (Washington, D.C.), kar je opravljal do decembra 1957. Nato je kon\xc4\x8dal zra\xc4\x8dnodesantno \xc5\xa1olo stezosledcev v Fort Benningu (Georgia). Februarja 1958 je bil dodeljen novoustanovljeni 2. izvidni\xc5\xa1ki \xc4\x8deti pri FMF (Atlantik, Camp Lejeune), kjer je bil sprva izvr\xc5\xa1ilni \xc4\x8dastnik, nato pa poveljujo\xc4\x8di._NEWLINE_Od septembra 1960 do maja 1961 je bil marinski \xc4\x8dastnik za izmenjavo pri britanskih kraljevih marincih in postal eden redkih tujcev, ki so prejeli zeleno baretko marincev. Med tem\xc2\xa0\xc2\xbbobiskom\xc2\xab\xc2\xa0je opravil komando\xc5\xa1ki te\xc4\x8daj, slu\xc5\xbeil kot pomo\xc4\x8dnik operativnega \xc4\x8dastnika pri 45 Commando (Aden) in poveljnik \xe2\x80\x9cC\xe2\x80\x9d \xc4\x8dete 42 Commando (Singapur, Malaja in Borneo)._NEWLINE_Julija 1961 je bil dodeljen marinskim \xc5\xa1olam v Quanticu, kjer je bil predavatelj taktike na The Basic School; nato pa kot \xc4\x8dastnik za izvidni\xc5\xa1tvo in nadzorovanje pri razvojnem centru KMP za izkrcevalne sile. Junija 1964 je postal poveljnik voja\xc5\xa1nice v Newportu (Rhode Island). Avgusta 1965 je bil poslan v Vietnam, kjer je postal obve\xc5\xa1\xc4\x8devalni \xc4\x8dastnik pri 3. marinski amfibicijski sili, FMF, Pacifik. Nato je bil postavljen za poveljnika 2. bataljona, 4. marinskega polka._NEWLINE_Po vrnitvi iz Vietnama je bil preme\xc5\xa1\xc4\x8den k pehotni \xc5\xa1oli KOV ZDA (Ft. Benning), kjer je bil od avgusta 1966 do julija 1968 vi\xc5\xa1ji marinski predstavnik komandanta KMP ZDA. Nato je obiskoval Zra\xc4\x8dni vojni kolid\xc5\xbe (Maxwell Air Force Base, Alabama), ki ga je kon\xc4\x8dal maja 1969 kot odli\xc4\x8dni diplomiranec. Zaradi njegovega odli\xc4\x8dnega znanja politi\xc4\x8dno-voja\xc5\xa1ke strategije, ki ga je pokazal kot \xc5\xa1tudent, ga je nadzorni odbor Nacionalnega geografskega zdru\xc5\xbeenja (angl. National Geographic Society) imenoval za dosmrtnega \xc4\x8dlana._NEWLINE_Junija 1969 se je vrnil v poveljstvo korpusa kot voja\xc5\xa1ki pomo\xc4\x8dnik pomo\xc4\x8dnika komandanta. Junija 1970 je bil ponovno poslan v Vietnam, tokrat kot poveljnik 1. marinskega polka, 1. marinske divizije. Ta voja\xc5\xa1ka formacija je bila zadnja marinska formacija, ki je zapustila Vietnam in se maja 1971 vrnila v Camp Pendleton._NEWLINE_Julija 1971 je bil dodeljen Zdru\xc5\xbeenemu \xc5\xa1tabu OS ZDA kot na\xc4\x8delnika oddelka za jugovzhodno Azijo, kar je bil opravljal do novembra 1973, ko je bil imenovan za izvr\xc5\xa1nega pomo\xc4\x8dnika direktorja Zdru\xc5\xbeenega \xc5\xa1taba. Avgusta 1974 je bil imenovan za poveljnika 4. marinske divizije. Junija 1975 je postal direktor razvojnega centra pri Razvojnem in \xc5\xa1olskem poveljstvu KMP ZDA, nakar je bil postavljen za direktorja \xc5\xa1olskega centra pri istem poveljstvu._NEWLINE_Maja 1978 je postal namestnik na\xc4\x8delnika \xc5\xa1taba za Zahteve in programe pri poveljstvu korpusa. Isto\xc4\x8dasno s povi\xc5\xa1anjem v generalporo\xc4\x8dnika, je bil postavljen za prvega poveljnika Rapid Deployment Joint Task Force (januarja 1983 preimenovano v centralno poveljstvo ZDA, USCENTCOM) v MacDill AFB, Tampa, Florida._NEWLINE_1. julija 1981 je bil povi\xc5\xa1an v generala in postavljen za pomo\xc4\x8dnika komandanta; komandant Korpusa mornari\xc5\xa1ke pehote Zdru\xc5\xbeenih dr\xc5\xbeav Amerike je postal 1. julija 1983._NEWLINE_30. junija 1987 se je upokojil in naselil v Severni Virginiji.'